Esitys määrärahojen siirtämiseksi varainhoitovuodelta 2001 varainhoitovuodelle 2002 - Erikseen esitettävät siirrot - Jaksottamattomat määrärahat - Talous- ja sosiaalikomitea /* SEK/2002/0194 lopull. */





ESITYS MÄÄRÄRAHOJEN SIIRTÄMISEKSI VARAINHOITOVUODELTA 2001 VARAINHOITOVUODELLE 2002 - ERIKSEEN ESITETTÄVÄT SIIRROT - JAKSOTTAMATTOMAT MÄÄRÄRAHAT - TALOUS- JA SOSIAALIKOMITEA (komission esittämä) 1. Johdanto Talous- ja sosiaalikomitean vuoden 2001 talousarvion momenteille 200 (vuokrat) ja 204 (tilojen kunnostus) oli kirjattu seuraavat määrärahat: >TAULUKON PAIKKA> Momentista 204 oli määrä rahoittaa Montoyer-rakennuksen sisääntuloaulan kunnostus vastaanottotilojen parantamiseksi ja kulunvalvonnan helpottamiseksi. Belliard-rakennuksen vuokran suunniteltua aikaisemman maksamisen mahdollistamiseksi momentille 200 siirrettiin 1 120 000 euroa lisämäärärahoja luvun 20 sisäisenä siirtona. Vuokran ennenaikainen maksu ja Montoyer-rakennuksen sisääntuloaulan kunnostus eivät kumpikaan ole toteutuneet edempänä kohdissa 2 ja 3 esitettävistä syistä. Siksi varainhoitovuoden 2001 lopussa määrärahoja oli käytettävissä seuraavasti: >TAULUKON PAIKKA> 2. Perustelu momentin 204 "tilojen kunnostus" määrärahojen harkinnanvaraiselle siirrolle Montoyer-rakennuksen sisääntuloaulan muutostöihin tarkoitetut varat oli kirjattu vuoden 2001 talousarvioon. Syyskuun 11. päivän tapahtumien seurauksena suunnitelmia jouduttiin muuttamaan huomattavasti, sillä niihin oli sisällytettävä turvallisuusvaatimuksia, joista oli päätetty toimielinten välisesti. Ne lisäsivät merkittävästi kustannuksia ja hidastivat töiden etenemistä. Näin ollen tarvittavia muutostöitä ei ollut mahdollista saada valmiiksi ajoissa. Syyskuun 11. päivän tapahtumat osoittivat, että Montoyer-rakennuksen turvajärjestelyjä on ehdottomasti parannettava, ja käyttökustannukset on pidettävä siedettävinä. Montoyer-rakennuksen sisääntuloaulan muutostyöt on siis saatettava loppuun. Koska momentin 204 määrärahat vuodeksi 2002 ovat varsin niukat, vuonna 2001 käyttämättä jääneet määrärahat on tarpeen siirtää vuodelle 2002. 3. Perustelu momentin 200 "vuokra" määrärahojen harkinnanvaraiselle siirrolle Heti, kun kävi ilmi, että vuoden 2001 talousarvion momentin 200 "vuokra" määrärahoja ei saada käytettyä, TSK ja AK aloittivat neuvottelut Belliard-rakennuksen omistajan kanssa pitkäaikaiseen vuokrasopimukseen sisältyvien maksujen maksamisesta etuajassa taloudellisesti suotuisten olosuhteiden vallitessa. Tilintarkastustuomioistuin ei pitänyt aikaistettua maksamista koskevaa lauseketta hyväksyttävänä sellaisena kuin se on kirjattu vuokrasopimukseen. Omistajan kanssa käytyjä neuvotteluja ei onnistuttu viemään päätökseen ennen varainhoitovuoden 2001 loppua. Rahoitusnäkymien otsakkeen V ennakoidun kehityksen huomioon ottaen on välttämätöntä hyödyntää kaikki mahdollisuudet maksaa etukäteen suotuisien taloudellisten olojen aikana tuleviin varainhoitovuosiin vaikuttavia menoja. Näistä syistä ehdotetaan, että momentin 200 käytettävissä olevat varat siirretään, jotta Belliard-rakennuksen omistajan kanssa käytäviä neuvotteluja vuokran maksamisesta suunniteltua aikaisemmin voidaan jatkaa. 4. Päätelmät Esitetyn perusteella budjettiviranomainen hyväksynee seuraavan määrärahojen harkinnanvaraisen siirron. YLEINEN TALOUSARVIO - VARAINHOITOVUOSI 2001 PÄÄLUOKKA VI - TALOUS- JA SOSIAALIKOMITEA JA ALUEIDEN KOMITEA Määrärahojen siirtoehdotus Tilanne 31.12.2001 >TAULUKON PAIKKA>